Cristina Ferreiro Real

Cristina Ferreiro Real, nada en Lugo o 9 de maio de 1983, é unha escritora galega.

 Traxectoria 
É Técnico Superior en Realización de Audiovisuais e Espectáculos. Autora de pezas de videoarte e arte experimental, deuse a coñecer en 2006 ao gañar o Premio de Poesía Concello de Ames co libro A extinción dos harmónicos, en 2007 obtivo o Premio Francisco Añón con Ansiedade e planetas, tamén nese ano foi finalista do 3º Premio Biblos-Pazos de Galicia. Con Desequilibras e caer gañou o segundo Premio do Certame Literario do Concello de Vilalba. En 2012 gañou o premio de poesía Fiz Vergara Vilariño por Abecedario póstumoA lucense Cristina Ferreiro gaña o Fiz Vergara con 'Abecedario póstumo'. En 2013 gañou o premio de poesía Eusebio Lorenzo Baleirón coa obra As paisaxes eléctricas"Cristina Ferreiro Real gaña o premio de poesía de Dodro Lorenzo Baleirón", La Voz de Galicia (15-12-2013)..

 Obras 
Poesía
A extinción dos harmónicos, 2007, Concello de Ames.
Ansiedade e planetas, 2008, Concello de Outes.
Desequilibras e caer, 2009, Bubela.
Abecedario póstumo, 2013, Espiral Maior.
As paisaxes eléctricas, 2014, Sotelo Blanco.

Narrativa
Catro esquinas e cinco contos máis, 2008, Concello de Ourense/Asociación de Libreiros de Ourense e Casa da Xuventude de Ourense.

Obras colectivas
Sentimentalismo. Antoloxía de referencia. Etapa de fundación, 2011, Bubela.
Sentimentalismo. Antoloxía de referencia. Etapa de expansión, 2013, Bubela.
150 Cantares para Rosalía de Castro, 2015, libro electrónico.

Premios
XII Premio Fiz Vergara Vilariño no 2012, por Abecedario póstumo.
XXVI Premio de poesía Eusebio Lorenzo Baleirón no 2013, por As paisaxes eléctricas.

 Notas 

 Véxase tamén 
 Ligazóns externas 
Blog da autora

Categoría:Escritores de Galicia en lingua galega
Categoría:Poetas de Galicia
Categoría:Nados en Lugo
Categoría:Nados en 1983
Categoría:Personalidades de Galicia sen imaxes
Categoría:Premio de poesía Eusebio Lorenzo Baleirón